אנדרייס רובינס

אנדרייס רובינס (בלטבית: Andrejs Rubins;  26 בנובמבר 1978 – 1 באוגוסט 2022) היה כדורגלן לטבי ששיחק בעמדת קשר הכנף ומאמן כדורגל.

קריירת מועדונים 
רובינס נולד בריגה, והחל את הקריירה המקצוענית שלו בשנת 1996 בפ.ק. אודה מליגת המשנה הלטבית. לאחר שנה חתם באוסטרס השוודית, במדיה ערך 11 הופעות ליגה, לפני שחזר ללטביה בשנת 1998 וחתם בסקונטו ריגה. הוא שיחק במועדון במשך שלוש עונות, בהן זכה בשלוש אליפויות לטביה רצופות, ובנוסף פעמיים בגביע הלטבי. בשלוש עונותיו במועדון הוא ערך 67 הופעות ליגה, בהן הבקיע 14 שערים.

בשנת 2000 עבר רובינס לאנגליה, וחתם בקריסטל פאלאס מהליגה הראשונה של הפוטבול ליג. הוא ערך 31 הופעות ליגה בלבד במהלך שלוש עונותיו במועדון, והבקיע שני שערים במסגרת גביע הפוטבול ליג, נגד לסטר סיטי ונגד ליברפול ונגד לסטר סיטי.

בחודש דצמבר 2002 חתם רובינס בספרטק מוסקבה מליגת העל הרוסית. שלושה חודשים לאחר מכן, מבלי ששיחק במדי המועדון, חתם בשיניק ירוסלבל, גם היא מליגת העל הרוסית. הוא ערך 51 הופעות ליגה במדי המועדון, בהן הבקיע ארבעה שערים. בחודש ינואר 2005 חזר רובינס לספרטק מוסקבה וחתם על חוזה לארבע שנים במועדון. הוא ערך חמש הופעות ליגה במועדון, ובחודש ינואר 2006 הושאל למשך שנה אחת בחזרה לשיניק ירוסלבל.

ב-27 ביולי 2007 הושאל רובינס למשך ששה חודשים ללייאפיס מטאלורגס מליגת העל הלטבית. בחודש אוגוסט 2008 חתם רובינס באינטר באקו מליגת העל האזרית. היו לו שתי עונות מוצלחות במועדון, בהן הבקיע תשעה שערים ב-49 הופעות ליגה. בעונת  זכה עם המועדון באליפות אזרבייג'ן.

לקראת עונת  חתם רובינס על חוזה לשנתיים בקרבאך מליגת העל האזרית בהעברה חופשית. לאחר שסבל מפציעות רבות, הוא ערך 12 הופעות ליגה במדי המועדון, ושוחרר בתום עונתו הראשונה. בשנת 2011 חתם בסימורק מליגת העל האזרית, הוא שוחרר מהמועדון בחודש יולי 2012, לאחר שערך 18 הופעות ליגה.

ב-13 במרץ 2013 הודיע רובינס על פרישתו מכדורגל.

קריירה בינלאומית 
ב-10 בנובמבר 1998 ערך רובינס את הופעת הבכורה שלו בנבחרת לטביה, בהפסד 3-0 לנבחרת תוניסיה במשחק ידידות. ב-5 ביולי 2001 הבקיע את שער הבכורה שלו בנבחרת, בניצחון 4-1 על נבחרת ליטא במסגרת הגביע הבלטי . הוא היה חלק מסגל נבחרת לטביה לטורניר יורו 2004, וערך שלוש הופעות בטורניר, בו הודחה נבחרתו כבר בשלב הבתים.

בסך הכל ערך רובינס 117 הופעות במדי הנבחרת, בהן הבקיע תשעה שערים, והוא סגן מלך ההופעות של הנבחרת, אחרי ויטליס אסטפייבס, שערך 167 הופעות.

קריירה כמאמן 
לקראת עונת  מונה רובינס לעוזר מאמן קבוצת פ.ק. אוגרה מליגת המשנה הלטבית. בעונת  שימש כמאמן פ.ק. אודה. בעונת  שימש כעוזר מאמן ספרטקס יורמלה מליגת העל הלטבית.

מותו 
ב-1 באוגוסט 2022 מת רובינס, ופדרציית הכדורגל הלטבית הודיעה על מותו ב-3 באוגוסט.

תארים 
סקונטו ריגה
 אליפות לטביה (3): 1998, 1999, 2000
 הגביע הלטבי (2): 1998, 2000

אינטר באקו
 אליפות אזרבייג'ן (1): 2009/2010

קישורים חיצוניים

הערות שוליים 

כדורגלנים לטבים
קשרי כדורגל לטבים
כדורגלני סקונטו ריגה
כדורגלני קריסטל פאלאס
כדורגלני ספרטק מוסקבה
כדורגלני שיניק ירוסלבל
כדורגלני ליאפייס מטאלורגס
כדורגלני שמאחי
כדורגלני קרבאך
כדורגלני סימורק
כדורגלני נבחרת לטביה
כדורגלני יורו 2004
מאמני כדורגל לטבים
לטבים שנולדו ב-1978
לטבים שנפטרו ב-2022